
Narvas Karja tn 6d asuva linnavara
üürile andmine (Mittetulundusühing
Motorcycle Club MAGNUM MC)
1. ASJAOLUD JA MENETLUSE KÄIK

Narva Linnavalitsusele laekus taotlus Mittetulundusühingult Motorcycle Club MAGNUM MC, registrikood 80304659, milles palutakse anda pikaajaliselt üürile Narvas Karja tänav 6d hoones asuvad ruumid nr 1-3, 5-16, 18-25 üldpindalaga 418,7 m² mittetulundusühingu tegevuse korraldamise eesmärgil. Arvestuslik üüritasu on 138,17 eurot kuus.
MTÜ Motorcycle Club MAGNUM  MC avaldus põhineb asjaolul, et kõnesolevad ruumid on praegu avariilises seisundis. Ruumide ja külgneva territooriumi kasutamiseks klubi vajadusteks MTÜ on nõus rahaliselt panustama nende remonti ja varustusse ning soovib olla veendunud, et pärast ruumide remonti need jäävad MTÜ kasutusse pikaks ajaks.

MTÜ Motorcycle Club MAGNUM MC palub sõlmida linnavara üürileping kehtivate tariifide alusel 25 aastaks.
Mittetulundusühingu Motorcycle Club MAGNUM MC taotlust arutati Narva Linnavalitsuse linnavarakomisjoni koosolekul 05.09.2018. a (protokoll nr 10) ning otsustati:

1. Anda MTÜ-le Motorcycle Club MAGNUM MC, registrikood 80304659, avalikku enampakkumist korraldamata 25 (kakskümmend viis) aastaks üürile Narvas Karja tänav 6d hoones asuvad ruumid nr 1-3, 5-16, 18-25 üldpindalaga 418,7 m² mittetulundusühingu tegevuse korraldamise eesmärgil.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4, Narva Linnavolikogu 25.11.2010 määrusega nr 39) (edaspidi ka Kord) § 5 lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra § 62¹ sätestab, et Korra §-s 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.
2.2.
Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 2) alusel. 
2.3.
Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

3. OTSUS

3.1.
Anda Mittetulundusühingule Motorcycle Club MAGNUM MC, registrikood 80304659, avalikku enampakkumist korraldamata 25 (kakskümmend viis) aastaks üürile Narvas Karja tänav 6d hoones asuvad ruumid nr 1-3, 5-16, 18-25 üldpindalaga 418,7 m² mittetulundusühingu tegevuse korraldamiseks eesmärgil.
3.2.
Narva Linnavalitsuse Linnamajandusametil sõlmida Mittetulundusühinguga Motorcycle Club MAGNUM MC punktis 3.1 nimetatud linnavara üürileping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Motorcycle Club MAGNUM MC.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

